
SARKADKERESZTÚR  KÖZSÉG ÖNKORMÁNYZATA

Képviselő-testületének
3/2014. (II.28.) önkormányzati rendelete
A köztisztviselők szociális, jóléti, kulturális, egészségügyi juttatásairól valamint

a szociális és kegyeleti támogatásairól.

Sarkadkeresztúr Község Önkormányzatának Képviselő-testülete A közszolgálati tisztviselőkről jogállásáról szóló – 2011. évi CXCIX. tv. 237.§-a alapján a következő rendeletet alkotja a köztisztviselők szociális, jóléti, kulturális, egészségügyi juttatásairól, valamint a szociális és kegyeleti támogatásairól.

I. fejezet
Bevezető rendelkezések

                                                     1.§.
/1/ A rendelet hatálya kiterjed az önkormányzat képviselő-testületének hivatala valamennyi köztisztviselőjére.

/2/ Az e rendeletben meghatározott juttatások és támogatások a nem teljes munkaidőben foglalkoztatott /részmunkaidős/ köztisztviselőket munkaidő-arányosan illeti meg.
/3/ E rendelet alkalmazásában

a/ juttatás: az e rendelet 12.§-ában meghatározott juttatás;

b/ támogatás: az e rendelet 19. §-ában meghatározott támogatás.

A juttatások és a támogatások fedezete
2. §.
/1/ A juttatásokra és a támogatásokra adott évben kifizethető keretösszegeket a képviselő-testület a költségvetési rendeletében - az /l/ - /3/ bekezdés figyelembe vételével - állapítja meg.

/2/ A hivatal költségvetésében szociális és kegyeleti támogatások céljára fedezetet kell biztosítani (szociális keret), amely más célra nem használható fel és nem csoportosítható át.





      3. §. 

Ha adott költségvetési évre a képviselő-testület:


a/ juttatásokra előirányzatot nem állapított meg, vagy


b/ a juttatásokra és a támogatásokra megállapított keret kevésnek bizonyul,
a jegyző év közben pótelőirányzatot kérhet. 
A képviselő-testület e kérésnek a költségvetési rendelete módosításával tehet eleget.

4. §.
A jóváhagyott előirányzat adott évi felhasználatlansága miatt keletkező pénzmaradvány a következő évben a képviselő-testület döntése alapján - meghatározott mértékben és arányban - használható fel az e rendelet tárgyát képező juttatásokra és támogatásokra. 
5. §.
A jegyő a felelős az e rendeletben szabályozott juttatások és támogatások fedezetéül szolgáló:

a/ előirányzatok költségvetési rendelet-tervezetben való megalapozott reális igényekhez igazodó szerepeltetéséért, valamint

b/ a jóváhagyott előirányzatok szerinti gazdálkodásért.

6. §.
Az 5.§. b/ pontjában meghatározottak alapján a jegyző anyagi felelősségre is vonható az éves keretet, előirányzatot meghaladó gazdálkodásért, előirányzat túllépésért. Felelősségre azonban csak akkor vonható, ha a támogatásokra jóváhagyott együttes keretet túllépte.

A juttatások és a támogatások fedezetére szolgáló keret felhasználása
7. §.
/1/ A  juttatások fedezetéül szolgáló keret az e rendeletben meghatározott módon, valamint a Közszolgálati szabályzatban meghatározott módon kell felhasználni. 

/2/ A  támogatások fedezetéül szolgáló keretet az igénylés, kérelem beérkezésének sorrendjében kell felhasználni. A keret kimerülését követő igényeket, kérelmeket - nyilvántartásba vételt követően - el kell utasítani. 

/3/ Ha év közben a képviselő-testület a juttatások és támogatások fedezetéül pótelőirányzatot állapít meg, akkor a felhasználás során előnyben kell részesíteni a 7.§./2/. bekezdésében meghatározott - nyilvántartásban már szereplő igényeket. 

8. §.
Az egyes juttatásokról és támogatásokról évenként elkülönített nyilvántartást kell vezetni.

A juttatásokkal és a támogatásokkal kapcsolatos jegyzői feladatok
9. §.
A jegyző a személyügyi szervezet (személyzeti és munkaügyi előadó) útján a juttatásokkal kapcsolatban köteles intézkedni;

a/ a juttatások körültekintő felhasználásának biztosításáról,

b/ a jelenleg foglalkoztatott köztisztviselők szociális helyzetének folyamatos figyelemmel kíséréséről,

c/ az egyes juttatásokra való jogosultság megállapításáról,

d/ az egyes megítélt juttatások folyósításáról.

II. fejezet

Juttatások

10. §.
A  köztisztviselő részére


a/ a munkába járáshoz szükséges helyi közlekedési bérlet,


b/ lakhatási, lakásépítési, - vásárlási támogatás,


c/ családalapítási támogatás,


d/ üdülési hozzájárulás,


h/ szociális támogatás,


i/ illetményelőleg,


j/ tanulmányi ösztöndíj, képzési, továbbképzési, nyelvtanulási támogatás 


   fizethető.

11. §.
/l/ A 10.§. b/-j/ pontjaiban meghatározott juttatások 


- mértékét,


- feltételeit,


- az elbírálás és az elszámolás rendjét, valamint


- a visszatérítés szabályait

a jegyző, mint a hivatal vezetője a Közszolgálati Szabályzatban állapítja meg.

III. fejezet

Támogatások

A támogatásra vonatkozó általános szabályok 

12. §.
A nyugállományú köztisztviselő a szociális helyzetére figyelemmel, rászorultság alapján pénzbeli vagy természetbeni támogatásban részesíthető.

13. §.
A pénzbeli és természetbeni támogatások:


a/ eseti szociális segély,


b/ jövedelem-kiegészítés,


c/ temetési segély,


d/ kedvezményes étkeztetés,


e/ kedvezményes üdültetés,


f/ egyes szolgáltatások kedvezményes igénybevétele.
14. §.
A 13. §.-ban meghatározott támogatásokra vonatkozó közös eljárási szabályok:

a/ Támogatás a szociálisan rászorult személy írásbeli, vagy szóbeli kérelme alapján adható. /Szóbeli kérelemről feljegyzést, jegyzőkönyvet kell készíteni./ 

b/ A támogatás adható kérelem nélkül is, hivatalból, ha az érintett személy támogatása indokolt.

c/ Az érintett kötelezhető személyi jövedelmi helyzete igazolására, ha az,  az adott támogatási formánál a folyósítás feltétele teljesülése megítéléséhez szükséges. A jövedelmi állapot igazolásának elmaradása esetén a támogatás nem folyósítható.

d/ A támogatásra való jogosultságot a jegyző e rendelet alapján állapítja meg. A támogatás megítéléséről, illetve a kérelem elutasításáról az érintetteket írásban értesíti.

IV. fejezet

Záró rendelkezések

15. §
/1/ Ez a rendelet 2014. február 28. napján lép hatályba, rendelkezéseit a 2014. február 28. után indult ügyekben kell alkalmazni. 
/2/ A rendelet hatályba lépésével egyidejűleg a 8/2001. (XI.5.) sz. KT. rendelet hatályát veszti.

/3/ A jegyző a Közszolgálati szabályzatban köteles meghatározni a személyügyi szervezet e rendeletben szabályozott juttatásokkal és támogatásokkal kapcsolatos konkrét feladatait, valamint az egyes feladatok felelőseit.

Sarkadkeresztúr, 2014. február 27.

         Bakucz Péter                                                  Dr. Tóth Albert.



         polgármester



              jegyző
Záradék:
A rendelet kihirdetve: Sarkadkeresztúr, 2014. február 28-án.

  Dr. Tóth Albert

       jegyző


